10.12.2014 Den Europæiske Unions Tidende L 353/17 KOMMISSIONENS GENNEMFØRELSESAFGØRELSE af 8. december 2014 om ændring af afgørelse 2011/163/EU om godkendelse af tredjelandes planer forelagt i henhold til artikel 29 i Rådets direktiv 96/23/EF (meddelt under nummer C(2014) 9230) (EØS-relevant tekst) (2014/891/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (!), særlig artikel 29, stk. 1, fjerde afsnit, og artikel 29, stk. 2, og ud fra følgende betragtninger: (1) — Ved direktiv 96/23/EF er der fastsat kontrolforanstaltninger vedrørende de i bilag I til direktivet omhandlede stoffer og grupper af restkoncentrationer. Ved direktivet kræves det, at tredjelande, hvorfra medlemsstaterne har tilladelse til at importere dyr og animalske produkter, der er omfattet af direktivet, forelægger en overvågningsplan for restkoncentrationer med de krævede garantier. Overvågningsplanen bør mindst indeholde de stoffer og grupper af restkoncentrationer, der er nævnt i bilag I i nævnte direktiv. (2) —Ved Kommissionens afgørelse 2011/163/EU (?) blev de planer, der er omhandlet i artikel 29 i direktiv 96/23/EF, og som er forelagt af visse tredjelande, der er opført på listen i afgørelsens bilag, godkendt for de dyr og animalske produkter, der er omfattet af listen (»listen«). (3) — Mexico er for øjeblikket opført på listen med hensyn til bl.a. dyr af hestefamilien. De seneste audit, som Kommis- sionen har udført i Mexico, har bekræftet alvorlige mangler i de mexicanske myndigheders evne til at foretage pålidelig kontrol og især at attestere, at der ikke forekommer stoffer, der er forbudt ved Rådets direktiv 96/22/EF (). (4) — Mexico bør derfor udgå af listen med hensyn til dyr af hestefamilien. (5) — Afgørelse 2011/163/EU bør ændres i overensstemmelse hermed. (6) — For at undgå en eventuel afbrydelse af samhandelen bør der fastsættes en overgangsperiode for de relevante sendinger fra Mexico, der er afsendt til Unionen inden datoen for anvendelse af denne afgørelse. (7) — Foranstaltningerne i denne afgørelse tages op til revision af Den Stående Komité for Planter, Dyr, Fødevarer og Foder på baggrund af de garantier, som de mexicanske myndigheder giver. (8) — Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder — VEDTAGET DENNE AFGØRELSE: Artikel 1 Bilaget til afgørelse 2011/163/EU erstattes af teksten i bilaget til nærværende afgørelse. () EFTL 125 af 23.5.1996, . 10. (?) Kommissionens afgørelse 2011/163/EU af 16. marts 2011 om godkendelse af tredjelandes planer forelagt i henhold til artikel 29 i Rådets direktiv 96/23/EF (EUTL 70 af 17.3.2011, s. 40). (') Rådets direktiv 96/22/EF af 29. april 1996 om forbud mod anvendelse af visse stoffer med hormonal og thyreostatisk virkning og af beta-agonister i husdyrbrug og om ophævelse af direktiv 81/602/EØF, 88/146/EØF og 88/299/EØF (EFT L 125 af 23.5.1996, s. 3).